שרדאן שאקירי

שרדאן שאקירי (באלבנית: Xherdan Shaqiri, נהגה במקור ג'רדאן שאצ'ירי; נולד ב-10 באוקטובר 1991) הוא כדורגלן שווייצרי יליד-קוסובו, המשחק בעמדת הקשר ההתקפי בפ.צ. בזל ובנבחרת שווייץ. שאקירי נולד בחבל קוסובו למשפחה מוסלמית ממוצא אלבני, שהיגרה בינקותו בשנת 1992 לשווייץ. שאקירי החל את הקריירה שלו בגיל 8 כאשר הצטרף לקבוצת הילדים של אוגסט, שם שיחק שנתיים עד שהצטרף למחלקת הילדים של פ.צ. בזל. בשנת 2007 הצטרף לקבוצת המילואים של המועדון, שם שיחק שנתיים עד שעלה לקבוצת הבוגרים. שאקירי ערך את הופעת הבכורה שלו בקבוצת הבוגרים של המועדון ב-12 ביולי 2009 כשנכנס כמחליף במשחק נגד סנט גאלן. את שער הבכורה שלו בקבוצה הבוגרת כבש ב-9 בנובמבר נגד נשאטל גזמאקס במשחק שהסתיים בתוצאה 1–4 לטובת בזל. בעונה זו היה שאקירי שותף לזכיית קבוצתו בדאבל. בעונה שלאחר מכן זכה עם בזל באליפות נוספת, ובעונה שלאחר מכן זכה פעם נוספת עם קבוצתו בדאבל. ב-9 בפברואר 2012 הודיעה בזל על כך שבתום העונה יעבור השחקן לשורות באיירן מינכן אשר שילמה תמורתו 11.6 מיליון אירו. שאקירי חתם על חוזה לארבע שנים תמורת כ-2 מיליון אירו לעונה. הוא התמודד בבאיירן על מקום בהרכב מול שחקנים דוגמת פרנק ריברי, אריין רובן, תומאס מולר וטוני קרוס. שאקירי ערך את הופעת הבכורה הרשמית שלו במועדון ב-20 באוגוסט כשעלה כמחליף במשחק הגביע נגד רגנסבורג שהסתיים בניצחון 0–4 לטובת קבוצתו. שאקירי כבש את השער השני ובישל שני שערים נוספים. בתום העונה זכה עם הקבוצה בטרבל: אליפות הבונדסליגה, הגביע הגרמני וליגת האלופות. ב-8 בינואר 2015 הודיעה באיירן מינכן שהעבירה את שאקירי בהשאלה לשורות אינטר מילאנו תמורת 2 מיליון יורו עד סוף העונה, עם אופציה לרכישה בקיץ עבור 12 מיליון יורו. ב-11 באוגוסט 2015 עבר לקבוצת סטוק סיטי בעבור 12 מיליון יורו, סכום שיא למועדון באותם ימים. ב-24 באוגוסט ערך את הופעת הבכורה שלו במועדון בתיקו 1-1 מול נוריץ' סיטי. בתום עונת 2017/18 נשרו שאקירי וסטוק אל הצ'מפיונשיפ. ב-13 ביולי 2018 חתם שאקירי בליברפול לחמש שנים.ב-12 באוגוסט ערך את הופעת הבכורה הרשמית שלו במועדון בניצחון 0–4 במחזור הפתיחה של העונה על וסטהאם. את שער הבכורה במועדון כבש ב-27 באוקטובר בניצחון 1–4 על קארדיף. בחודש נובמבר שיחקה קבוצתו במסגרת ליגת האלופות במשחק חוץ בסרביה מול הכוכב האדום בלגרד, שאקירי נותר מחוץ לסגל בשל דעותיו הפוליטיות הפרו-אלבניות. בהמשך העונה היה שותף לזכיית המועדון בליגת האלופות, אך לא שותף במשחק הגמר, לזכייה בסופר קאפ האירופי ובגביע העולם למועדונים. ב-24 באוגוסט 2021 חתם שאקירי לשלוש שנים באולימפיק ליון מהליגה הצרפתית. ב-9 בפברואר 2022 חתם שאקירי לשלוש עונות בשיקגו פייר מליגת ה-MLS הצפון-אמריקאית. ב-16 באוגוסט 2024 חזר שאקירי לאחר 12 שנה לקבוצת נעוריו פ.צ. בזל וחתם לשלוש שנים. שאקירי ערך את הופעת הבכורה שלו בנבחרת שווייץ ב-3 במרץ 2010 במשחק הידידות נגד נבחרת אורוגוואי שהסתיים בניצחון אורוגוואי בתוצאה 1–3. שאקירי נכלל בסגל נבחרתו במסגרת מונדיאל 2010. ב-7 בספטמבר 2010 כבש את שער הבכורה שלו בנבחרת במשחק נגד נבחרת אנגליה במסגרת מוקדמות יורו 2012 שהסתיים בתוצאה 1–3 לטובת אנגליה. ב-6 בספטמבר 2011 כבש שאקירי שלושער בניצחון נבחרתו בתוצאה 1–3 על נבחרת בולגריה. שאקירי נכלל גם בסגל הנבחרת במסגרת מונדיאל 2014, וכבש שלושער בניצחון של שווייץ על הונדורס 0-3 בשלב הבתים. ב-25 ביוני 2016, בשמינית גמר יורו 2016, במשחק נגד פולין, הבקיע שאקירי שער בבעיטת מספרת מקצה הרחבה, שער שקבע שוויון 1-1 והביא את המשחק להארכה, שבסופו הפסידה שווייץ בפנדלים. שאקירי נכלל בסגל הנבחרת במונדיאל 2018 וכבש את שער הניצחון בניצחון של שווייץ על סרביה 1-2 בשלב הבתים, שער שגרר סערה בעקבות החגיגה של שאקירי שחגג עם סמל הנשרים בידיים, הסמל הלאומי של אלבניה. בעקבות המעשה פיפ"א קנסה את השחקן ב-10,000 פרנק שווייצרי בגין "התנהגות לא ספורטיבית הנוגדת את עקרונות המשחק ההוגן". נכלל ושיחק בסגל נבחרת שווייץ במונדיאל 2022 שבקטאר. נכלל בסגל נבחרת שווייץ ליורו 2024. במהלך היורו כבש שער אחד והגיע עם נבחרתו עד רבע הגמר. בתאריך 15 ביולי 2024 הודיע על פרישה מהנבחרת. שאקירי נולד בחבל קוסובו למשפחה מוסלמית ממוצא אלבני, שהיגרה יחד עם שלושת אחיו בשנת 1992 לשווייץ. אביו לא דיבר גרמנית שווייצרית, ולכן היה עליו לעבוד בשטיפת כלים במסעדות, לפני שעבד בסלילת כבישים. אמו עבדה כעובדת ניקיון בבניין משרדים, שאקירי ואחיו עזרו להורים כלכלית בכך שעבדו בעבודות מזדמנות כבר בגיל צעיר. פ.צ. בזל ליגת העל השווייצרית: 2009/10, 2010/11, 2011/12 הגביע השווייצרי: 2009, 2010, 2012 באיירן מינכן בונדסליגה: 2012/13, 2013/14 הגביע הגרמני: 2012/13 הסופר קאפ הגרמני: 2012 ליגת האלופות: 2012/13 הסופר קאפ האירופי: 2013 גביע העולם למועדונים: 2013 ליברפול פרמיירליג: 2019/20 ליגת האלופות: 2018/2019 הסופר קאפ האירופי: 2019 גביע העולם למועדונים: 2019 שחקן השנה בשווייץ: 2011, 2012 שער הטורניר ביורו: 2016 מדיה וקבצים בנושא שרדאן שאקירי בוויקישיתוף אתר האינטרנט הרשמי של שרדאן שאקירי שרדאן שאקירי, ברשת החברתית פייסבוק שרדאן שאקירי, ברשת החברתית אקס (טוויטר) שרדאן שאקירי, ברשת החברתית אינסטגרם שרדאן שאקירי, באתר Transfermarkt שרדאן שאקירי, באתר Fussballdaten.de (בגרמנית) שרדאן שאקירי, באתר Soccerway שרדאן שאקירי, באתר BDFutbol שרדאן שאקירי, באתר WorldFootball.net שרדאן שאקירי, באתר National Football Teams שרדאן שאקירי, באתר FootballDatabase.eu שרדאן שאקירי, באתר ESPN באיירן מינכן רכשה את שרדן שאקירי ב-10 מיליון יורו, באתר כלכליסט, 9 בפברואר 2012 "Xherdan Shaqiri: Stoke City sign Inter Milan winger for £12m". BBC Sport (באנגלית בריטית). 2015-08-11. נבדק ב-2020-06-15. שאקירי חתם בליברפול: "שמח מאוד להיות פה", באתר ערוץ הספורט, 13 ביולי 2018 "Xherdan Shaqiri: Liverpool midfielder to miss Red Star Belgrade game in Serbia". BBC Sport (באנגלית בריטית). 2018-11-05. נבדק ב-2020-06-15. ליון הודיעה על החתמת שאקירי, אסנסיו מבוקש, באתר ONE‏, 22 באוגוסט 2021 John Sinnott CNN, ביוני 2018football/xherdan-shaqiri-granit-xhaka-eagle-goal-celebration-serbia-switzerland-world-cup-spt-intl/index.html 'Provocative' World Cup goal celebration 'mixes sport and politics', CNN(הקישור אינו פעיל) Granit Xhaka and Xherdan Shaqiri are fined £7,632 for controversial goal celebrations, The Independent, ‏25 ביוני 2018 (באנגלית) Squad Announcement בחשבון הטוויטר הרשמי של נבחרת שווייץ, 9 בנובמבר 2022 Ryan DabbsContributions from Matthew Walthert last updated, Switzerland Euro 2024 squad: Murat Yakin's full team, fourfourtwo.com, ‏2023-10-03 (באנגלית) Peter Smith, Xherdan Shaqiri’s life story in his own words: from Kosovo to World Cup star, stokesentinel, ‏11 ביולי 2018